Բյուջեի մուտքերի ապահովումը կարեւոր է այնքանով, որ դրանից կախված է, թե ինչ ծախսեր պետք է կրճատի կառավարությունը: Եթե եկամուտները թերակատարվեն ավելի շատ, քան կանխատեսում է վարչապետը, ապա կարիք կառաջանա չնախատեսված կրճատումներ անել ծախսերում կամ էլ չիրականացված ծախսերը տեղափոխել հաջորդ տարի: Իսկ դա էլ կբերի նրան, որ հաջորդ տարվա բյուջեի վրա լրացուցիչ, չկանխատեսված բեռ կլինի: Երեկ հարցին, թե հաջորդ տարվա բյուջեն ինչպես կկատարվի, վարչապետը պատասխանեց. «Ամեն ինչ կանենք, որ կատարվի»: